שיחה:נעמה ריבה

message: בימים האחרונים הערך סובל מהשחתות מכוונות. יש אפשרות לשקול הגנה על הדף, לפחות לתקופה מסוימת? מחוץ למסגרת - שיחה 17:32, 10 במאי 2017 (IDT)
replies: text: הגנתי. דוד שי - שיחה 19:19, 10 במאי 2017 (IDT)
replies: text: ::תודה רבה. מחוץ למסגרת - שיחה 14:42, 11 במאי 2017 (IDT)
thread_title: השחתת הערך

message: האם באמת יש הצדקה לערך על כל כתב בתקשורת הישראלית?
מה הקריטריון לערך על אנשי תקשורת?  אלי ו. - שיחה 20:42, 30 באוקטובר 2018 (IST)
שאלה נוספת: האם יש ערך לפירוט המוגזם הזה - איזו מגמה למדה פלונית בבית הספר התיכון? על פניו זה נשמע מופרך. למעשה עולה ריח חזק של כותבת הכותבת ערך על עצמה. 
replies: text: אני לא רואה בעיה בערך, מבחינת תוכנו ומבחינת חשיבותו. דוד שי - שיחה 14:29, 16 באוגוסט 2020 (IDT)
thread_title:  האם לערך הזה יש חשיבות אנציקלופדית 

message: מה בדיוק הופך אותה לאדריכלית? האם עבדה אי פעם כאדריכלית? האם ניתן להצביע על עבודה שלה? עמית - שיחה 18:25, 3 במרץ 2021 (IST)
replies: text: ריבה בוגרת לימודי אדריכלות ורשומה בפנקס האדריכלים ולכן אין שום סיבה להשמיט את הפרט הזה מהביוגרפיה שלה. זה גם מצוין בהמשך הדברים, כך שלא ברורה לי ההשמטה. עדכנתי את הערך במספר פרטים נוספים וראיתי שהנתון הזה הוסר, ולכן החזרתי אותו. מחוץ למסגרת - שיחה 16:55, 19 בדצמבר 2021 (IST)
replies: text: :אכן זה חלק מהביוגרפיה שלה, אך זה לא הופך אותה לאדריכלית. גם היא לא מגדירה את עצמה כאדריכלית. לא כל מי שלמד רפואה הוא רופא, לא כל מי שלמד משפטים הוא עורך דין, ולא כל מי שלמד ספרות הוא סופר. עמית - שיחה 18:43, 19 בדצמבר 2021 (IST)
replies: text: ::אבל כל מי שרשום בפנקס האדריכלים הוא אדריכל. צא ולמד. מחוץ למסגרת - שיחה 19:12, 19 בדצמבר 2021 (IST)
replies: text: :::לפי הערך אדריכל: "אַדְרִיכָל או אַרְכִיטֵקְט עוסק באדריכלות, כלומר בתכנון מבנים, אך גם מתמחה לעיתים בתכנון עירוני, אדריכלות נוף ועיצוב פנים." האם צריך לתקן את ההגדרה ל"אדריכל הוא כל מי שרשום בפנקס האדריכלים"? עמית - שיחה 19:45, 19 בדצמבר 2021 (IST)
replies: text: ::::אוקיי לאחר מעבר על עשרות ערכים של אדריכלים, וגם של עורכי דין, אני מקבל את הטענה שלך. תחת זאת, היות שזהו מקצועה לכל דבר ועניין, אני חושב שראוי לפחות לשלב בטקסט הביוגרפי שהיא הוסמכה כאדריכלית לאחר הלימודים ו/או לשייך את הערך לקטגוריית אדריכלים ישראלים. מחוץ למסגרת - שיחה 21:08, 19 בדצמבר 2021 (IST)
replies: text: :::::מעולם לא התנגדתי לציין את לימודיה, נהפוך הוא. אבל בקטגוריה מופיעים אנשים שאדריכלות היא מקצועם, ולכן לדעתי מקומה לא שם. עמית - שיחה 22:10, 19 בדצמבר 2021 (IST)
replies: text: ::::::תיקנתי בהתאם. מחוץ למסגרת - שיחה 22:38, 19 בדצמבר 2021 (IST)

text: משתמש:עמית אבידן, במקרה ראיתי, שהגברת הנכבדה צייצה נגד מחיקה שלך] וכתבה שהיא רשומה בפנקס האדריכלים. אז רק רציתי ליידע אותך :) אגסי - שיחה – הטיות יש לתקן 13:44, 6 בינואר 2022 (IST)
replies: text: :תודה על ההפנייה. עמית - שיחה 13:54, 6 בינואר 2022 (IST)
replies: text: ::הציוץ שלה התעלם ממה שכתוב כאן, שהרי איש לא חלק על זה שהיא רשומה בפנקס האדריכלים. הטענה היא רק שאיננה עוסקת בפועל באדריכלות. אנשים רבים רשומים בלשכת עורכי הדין ואינם עוסקים בעריכת דין, אחרים רשומים במועצת ראוי החשבון ואינם עוסקים בראיית חשבון וכך הלאה. לא כל תעודה נאה שתלויה על הקיר הופכת את האדם למי שעיסוקו תואם את התעודה. אני מסכים עם גישתו של עמית. דוד שי - שיחה 13:56, 6 בינואר 2022 (IST)
replies: text: :::לא מבין את הגישה הזאת של צמצום הגדרת העיסוק במקצוע. עורך דין שאינו מופיע בבתי משפט הוא אינו מוגדר כעורך דין, אלא חברותו בלשכה היא לצורך תעודה על הקיר? פרופסור להנדסה אזרחית שאיננו מתכנן מבנים אלא חוקר ומלמד הוא לא מהנדס אזרחי? נעמה ריבה עוסקת בענייני אדריכלות - בעיקר כתיבה בעיתונות פופולרית, אבל גם אוצרת תערוכות בנושא. לא לכתוב עליה בפתיח כאדריכלית נשמע מאוד משונה. השכלתה האדריכלית היא לא לצורך תעודה על הקיר אלא משהו שהיא משתמשת בו יוםיום.

text: :::מצאתי דוגמה לאדם שהוא אדריכל אבל לפחות על פי הערך עליו לא עסק בתכנון צבי אלחייני. הוא מוגדר בפתיח כאדריכל.  שיחת משתמש:Haparsi הפרסי 16:46, 6 בינואר 2022 (IST)
replies: text: ::::קרא את הדיון למעלה ותבין. אני תמה אם נעמה ריבה עצמה הייתה מכנה בכתבה פרי עטה בתואר "אדריכל" מי שלמד אדריכלות ותו לא. עמית - שיחה 18:24, 6 בינואר 2022 (IST)
replies: text: :::::קראתי את הדיון למעלה כמובן לפני שהגבתי. ראשית, לאור הציוץ של ריבה טעית בהנחה שהיא לא רואה את עצמה כאדריכלית. השאלה היא פשוטה, האם אדם שעיקר עיסוקו הוא כתיבה ופרשנות אדריכלית זכאי לומר שעיסוקו הוא אדריכלות ולקרוא לעצמו אדריכל. והתשובה הדי ברורה לי היא שכן. והידגמתי זאת באדם נוסף שהתאור הזה מתאים לו. מה כל כך קשה להבין?  שיחת משתמש:Haparsi הפרסי 18:34, 6 בינואר 2022 (IST)
replies: text: ::::::זה שהטעות הזאת נעשתה בעוד ערך לא הופך אותה ללא-טעות. אין ספק שלתואר "אדריכל" נלווית יוקרה לא מעטה, ורבים האנשים שמכנים עצמם בתואר זה מבלי שתהיה כל הצדקה לכך. עמית - שיחה 18:53, 6 בינואר 2022 (IST)
replies: text: :::::::אני מבין שלימודי אדריכלות אינם כוללים קורס סמסטריאלי בנימוסים והליכות, וכך יצא שנעמה ריבה כינתה אותנו "חבורת טרחנים שוביניסטית" ו"ביריוני מקלדת", רק משום שדעתנו שונה מדעתה בעניין מקצועה. כדי שריבה לא תצא סתם גסת רוח (ביריונית מקלדת?) אנסה להגיב בדרך שתצדיק במקצת כינויים אלה: נס קרה לנו, ונעמה ריבה לא התלוננה על שלא כללנו אותה ב:קטגוריה:ריבות, שהרי היא רשומה במרשם האוכלוסין (מרשם, כן, לא פנקס) כריבה. דוד שי - שיחה 21:05, 6 בינואר 2022 (IST)
replies: text: ::::::::גם אני רוצה ציוץ. יש לדייק בערך ולכתוב 'נעמה סיימה לימודי אדריכלות ב... ורשומה בפנקס האדריכלים אך אינה עובדת במקצוע זה.'. אבל אדריכלית על פי הידוע היא לא. אגב, אני לא נגר על אף הידע שצברתי בסיבוב ברגים לכיוון הנכון בכפיסי עץ. Yyy774 - שיחה 21:47, 6 בינואר 2022 (IST)
replies: text: :::::::::היא מעידה על עצמה שעסקה שנה במקצוע. אם כן אפשר לקרוא לה אדריכלית ולציין שעסקה שנה במקצוע. אבל לא בפתיח. Yyy774 - שיחה 21:53, 6 בינואר 2022 (IST)
replies: text: ::::::::::בעיה, כי ציוצים בטוויטר עדיין לא מתקבלים בעין יפה כמקור אמין למידע בויקיפדיה. וכשכתבתי למעלה לפני שנה שהיא "אינה מעידה על עצמה", זה היה אחרי חיפוש מאוד, מאוד יסודי. אני מאמין שיש סיבה שהיא מוכנה להצהיר הצהרה כזו רק בפלטפורמה כטוויטר. יש לי תחושת בטן שזה קשור איכשהו לאיך הצהרה כזו תתקבל בברנז'ה האדריכלית. עמית - שיחה 22:11, 6 בינואר 2022 (IST)
replies: text: :::::::::::הוספתי באופן ההוגן ביותר שמצאתי. Yyy774 - שיחה 22:17, 6 בינואר 2022 (IST)

text: בעלת הסמכה וניסיון עבודה במשרד אדריכלות. ראוי לשייך אותה לקטגוריות: אדריכלים ישראלים ואדריכליות ישראליות. נעם דובב - שיחה 01:16, 7 בינואר 2022 (IST)
replies: text: :יש לך מקור שאינו טוויטר? עמית - שיחה 09:52, 7 בינואר 2022 (IST)
replies: text: ::אני מסכים עם עמית. נדרש מקור רציני. שחזרתי לגרסה יציבה, כמקובל במקרים של מחלוקת. גילגמש • שיחה 10:04, 7 בינואר 2022 (IST)
replies: text: :::אגב, כויקיפד ותיק אני מאוד רגיש לניואנסים. העובדה שהיא "מעזה" לכתוב זאת רק בטוויטר, שהיא נזהרת לא לציין באיזה משרד היא עבדה, שהיא לא מציינת מה העבודה שעשתה שם (אולי עבדה רק כשרטטת? ואולי בכלל כשליחה?), מאוד צורמת לעין שלי כויקיפד. היא בכוח מונעת מאתנו גישה למקורות מידע - היתכן שיש לה מה להסתיר? עמית - שיחה 10:47, 7 בינואר 2022 (IST)
replies: text: ::::עמית, למה שהיא תתן לך מקורות מידע איפה היא עבדה? אם היא אומרת שהיא אדריכלית, זה היה רשום בערך והיא השיגה ביושר ואושר תואר לאדריכלות, היא אדריכלית. שחרר. אקסינו - שיחה 12:54, 8 בינואר 2022 (IST)
replies: text: :::::אקסינו היקר, אם תעיין בערך "אדריכל" תגלה שלא מדובר בתואר, אלא בעיסוק. אדריכל הוא אדם שמתכנן מבנים. מה שגברת ריבה השיגה ביושר, אושר ובעיקר בזכות, זה את הרשות של מדינת ישראל לעסוק באדריכלות. היא לא עסקה בכך בפועל. והטיעון "שחרר" לא ממש משכנע: בויקיפדיה אנחנו מגבים את הטענות שלנו במקורות, לא פונים אל הלב אחד של השני. אני אשמח מאוד לכתוב בשורה הראשונה של הערך את המילה "אדריכלית", ואני מבין שיש אנשים שזה מאוד חשוב להם, אז כל אחד מהם (כולל אותך) יכול לעשות דבר פשוט ופעוט: לציין מבנה אחד, אחד בלבד, שהיא תכננה. זה הכל. אני חיפשתי לא מצאתי, אולי תעזור לי בחיפושים? עמית - שיחה 17:58, 8 בינואר 2022 (IST)
replies: text: ::::::אתה המצאת הגדרה של אדריכל ומנסה לכפות אותה. ברור לחלוטין שאדם שהוכשר כאדריכל ועבודתו היא כתיבה על אדריכלות ותכנון עוסק באדריכלות.  שיחת משתמש:Haparsi הפרסי 18:18, 8 בינואר 2022 (IST)
replies: text: :::::::אני המצאתי? לא, אני העתקתי. כל מה שאני עושה בויקיפדיה זה רק להעתיק. ובנאדם שעבודתו היא כתיבה הוא בדרך כלל סופר, עיתונאי או משורר. גם אם הוכשר ברפואה וכותב על רפואה, גם אם הוכשר במשפטים וכותב על משפטים, גם אם עשה רשיון נהיגה וכותב על מכוניות. אתה, לעומת זאת, לא עושה את הדבר הפשוט ביותר שיוכיח לי את עמדתך באופן ניצח: לציין מבנה אחד שתכננה. תאמין לי שאם המצב היה הפוך, למשל אם אני הייתי טוען שמישהו הוא נהג ואתה היית טוען שלא, הייתי מביא לך מיד ראיה לכך שאחז בהגה וקיבל שכר על כך. קל. עמית - שיחה 22:05, 8 בינואר 2022 (IST)
replies: text: ::::::::מכיון שאתה ככל הנראה לא קורא את מה שאני כותב אני לא רואה סיבה לענות לך.  שיחת משתמש:Haparsi הפרסי 22:40, 8 בינואר 2022 (IST)

text: ::::::אז סליחה, לא תואר, אבל כמו ש-Haparsi אמר, מדובר בעיסוק עיקרי שלה שאותו למדה במוסדות. אקסינו - שיחה 23:04, 8 בינואר 2022 (IST)
replies: text: :::::::אקסינו, עיתונאי שכותב על ספורט אינו "ספורטאי", ולכן גם עיתונאי שכותב על אדריכלות אינו "אדריכל". העיסוק העיקרי שלה זה עיתונאות, ואני מקווה שעל זה אין שום מחלוקת. עמית - שיחה 08:47, 9 בינואר 2022 (IST)

text: ::::::הערך אדריכל לא מחייב בניה בפועל של בניין (כמו שהציע עמית), רק תכנון. Itainathaniel - שיחה 22:48, 9 בינואר 2022 (IST)
replies: text: :::::::איפה ראית שכתבתי בנייה בפועל? עמית - שיחה 10:44, 10 בינואר 2022 (IST)
replies: text: ::::::::למעלה, לפני עשרה חודשים, כתבת ״מה בדיוק הופך אותה לאדריכלית? האם עבדה אי פעם כאדריכלית? האם ניתן להצביע על עבודה שלה?״ Itainathaniel - שיחה 13:09, 10 בינואר 2022 (IST)
replies: text: :::::::::סליחה, אבל איפה פה נמצא צירוף המילים "בנייה בפועל"? עמית - שיחה 16:08, 10 בינואר 2022 (IST)

text: אני מסכים עם עמית. גם אני עוסק בכתיבה וסיקור של פוליטיקה אמריקאית, זה לא עושה אותי פוליטיקאי אמריקאי. כל עוד גברת ריבה לא עונה על ההגדרה של ויקיפדיה העברית למקצוע "אדריכל", היא אינה אדריכלית. ניב – שיחה – מכחילים את הקונגרס 22:12, 8 בינואר 2022 (IST)
replies: text: :ככל שזה רלוונטי (מה זאת הזכות הצבעה הזאת? תקף גם לדיונים?) - אין לדעתי לכתוב שהיא אדריכלית. בלשון העם אדריכל הוא מי שעוסק בפועל בתכנון מבנים וכד' (או עסק בעבר), אך לא מי שכותב על זה. אם אכתוב ערכים על כימיה מתוקף ידע אקדמי שרכשתי בתחום, זה ממש לא יהפוך אותי לכימאי (סתם דוגמא). רנטגן - שיחה 13:05, 14 בינואר 2022 (IST)

text: אהלן כולם, נחמד לחזור אחרי הפסקה של כמה שנים טובות. לטעמי ודאי שיש לציין את היותה אדריכלית בפתיח, אנסה להתייחס לטענות העיקריות שעלו בדיון.

text: 1. "אדריכל" אינו תואר אלא עיסוק - המילה ״אדריכל״ לחלוטין משמשת גם כתואר, בדיוק כמו ד״ר או פרופסור (ראו לדוגמה במשרד החינוך ביחס לזוכה פרס ישראל, ״אדר' פרופ' רם כרמי״, או מגזין d+a). הרישום בספר האדריכלים מקנה לה את הזכות להשתמש בתואר אדריכלית.

text: 2. אינה עוסקת בתכנון בפועל - אמנם הסיבה לעיל מספיקה בעיני, אבל אם כבר מצטטים מערכי ויקיפדיה, להלן ציטוט:  האדריכלות היא אמנם דיסציפלינה מקצועית אך גם אמנות ותחום-דעת, ולצד מגמתה המעשית המרכזית התקיים בתוכה תמיד ענף מקצועי של מחקר וביקורת. גם מי שעוסק בכתיבה ומחקר הוא חלק אינהרנטי משדה הפעולה של האדריכלות, ואין סיבה לראות בו לא-אדריכל בגלל שינוי המדיום, אם הוכשר והוסמך למקצוע. לשם השוואה, גם פסיכולוג מוסמך שיחדל מטיפול מעשי ויתמקד במחקר או בכתיבת ספרי פסיכולוגיה, ברור שעדיין יחשב פסיכולוג. מי שזה חשוב לו יוכל להתנחם בכך שכדי להיול מוכר כאדריכל נדרשים להתמחות במשך שלוש שנים במשרד אדריכלים, כך שתקופה מסוימת כן עסקה בעבודה מעשית.

text: 3. לא תואמת בדיוק את ההגדרה בערך בוויקיפדיה - פורמליזם מיותר לחלוטין, ע״ע תשובה 2; בנוסף - חלקים גדולים מערכי האדריכלות בויקיפדיה נמצאים במצב לא מספק כלל, כולל הערך אדריכל. ויקיפדיה, מטבעה כאנציקלופדיה שנכתבת בידי לא-מומחים, אינו אוטוריטה או קו מנחה בשאלות עקרוניות - לכל היותר נקודות מוצא לדיון. להסתמך על מצב בינוני של ערך אחד כדי לפגוע בעוד ערכים זה חבל.
מקווה שיישבתי את הקושיות העיקריות, שההיכרות הבסיסית למדי שלי עם התחום מעניקה לדברים את ההקשר הראוי להם, ושהתגובות של נעמה ריבה (שעומדת, בסופו של דבר, נטולת כח למול העורכים) לא יפגעו בגישה נטולת פניות לסוגיה. נתנאל • שיחה 03:14, 16 בינואר 2022 (IST)

text: # בערך כתוב "בשנת 2011 השלימה לימודי תואר ראשון בארכיטקטורה וחינוך, עם תעודת הוראה" (ההדגשה שלי). לפי ההגיון שלך צריך גם לציין שהיא מורה.

text: # השימוש בשפה נועד לחדד הבדלים. לכן קיימים המושגים "אדריכל", "חוקר אדריכלות", "מבקר אדריכלות" ו-"כתב לענייני אדריכלות", ומה רע בזה? ההבדל די ברור, ולעומת זאת סיבת הנסיון לטשטש את ההבדלים פה בויקיפדיה לא ממש ברורה.

text: # עולה וחוזר כאן הטיעון שהיא מגדירה עצמה כאדריכלית, וזה פשוט טיעון שגוי. היא עצמה מקפידה לרשום "אני אדריכלית בהכשרתי" - כלומר מסייגת את היותה אדריכלית (אני מכיר הרבה אדריכלים, אף אחד מהם לא חותם "אדריכל בהכשרתו"). אם היא מקפידה לסייג את זה - קל וחומר אנחנו. עמית - שיחה 09:17, 16 בינואר 2022 (IST)
thread_title:  אדריכלית? 

message: כל הפסקה על "פעילות ציבורית" מנוסחת באופן חשוד וממש לא מתאים לאנציקלופדיה
thread_title:  "פעילות ציבורית" 

message: נעמה, אני רואה שאת קוראת כאן. אם את רוצה לתרום תמונה לערך - אפשר. Yyy774 - שיחה 22:24, 6 בינואר 2022 (IST)
thread_title:  תרומת תמונה 

message: יש בדף שלה התייחסות לפעילותה בפייסבוק אבל דווקא האמירה הזאת לא רלוונטית? 2.52.78.158 23:07, 23 בינואר 2022 (IST)
replies: text: לא כל מה שהיא כותבת בפייסבוק הפרטי שלה צריך להיכנס לערך אנציקלופדי אודותיה. זו אמירה ללא שום חשיבות ציבורית, ואין שום סימנים ליחס מיוחד שהאמירה זכתה לו. אז אמרה. בשביל זה יש את הפייסבוק. פה כותבים אנציקלופדיה. רנטגן - שיחה 23:09, 23 בינואר 2022 (IST)
עבור התיעוד
ביום 23 בינואר 2022 טענה ריבה במסגרת פוסט שפרסמה בפייסבוק ביחס לטבח בטנטורה ״מה ציפו מחיילים צעירים של צבא חדש שקם מן התופת של השואה שהסתיימה 3 שנים לפני המלחמה״?
אם זו תהיה אמירה שתהפוך לחשובה - יהיה צורך להוסיף.
מר אנונימי, האם יש לך הסבר מדוע זה חשוב יותר מכל הבל שעולה בדף פייסבוק זה או אחר?  Yyy774 - שיחה 00:35, 24 בינואר 2022 (IST)
thread_title:  מדוע נמחקת פעם אחר פעם התוספת ביחס לאמירה של נעמה ריסה בנוגע לטבח בטנטורה? 

message: שלום עורכים יקרים,
מצאתי קישור חיצוני אחד או יותר בנעמה ריבה שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.land-arch.org.il/images/inc/files_magazines/1096.pdf נמצא כקישור שבור. מומלץ להוסיף https://web.archive.org/web/20151213022629/http://land-arch.org.il/images/inc/files_magazines/1096.pdf לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 04:57, 13 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://people.socsci.tau.ac.il/mu/coteret/2016/04/05/%D7%91%D7%A2%D7%99%D7%94-%D7%A9%D7%9C%D7%9B%D7%9D/ נמצא כקישור שבור. מומלץ להוסיף https://web.archive.org/web/20160612230341/http://people.socsci.tau.ac.il/mu/coteret/2016/04/05/%D7%91%D7%A2%D7%99%D7%94-%D7%A9%D7%9C%D7%9B%D7%9D/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 01:09, 20 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)